钦定古今图书集成/历象汇编/岁功典/第110卷 > 念奴娇〈夜渡古黄河〉 张炎
## 钦定古今图书集成/历象汇编/岁功典/第110卷 > 念奴娇〈夜渡古黄河〉 张炎

扬舲万里，笑当年底事，中分南北。须信平生无梦到，
却向而今游历。老柳官河，斜阳古道，风定波犹直。野
人惊问，泛槎何处狂客。　迎面落叶萧萧水。流沙共
远，都无行迹。衰草凄迷秋更绿，惟有闲鸥独立。浪挟
天浮，山邀云去，银浦横空碧。扣舷歌断，海蟾飞上孤
白。